b'\n_START_ARTICLE_\nSami Allagui\n_START_SECTION_\nSeurajoukkueura\n_START_PARAGRAPH_\nAllagui aloitti uransa FC B\xc3\xbcderich junioreissa vuonna 1993, jossa h\xc3\xa4n pelasi aina vuoteen 1999 asti. T\xc3\xa4m\xc3\xa4n j\xc3\xa4lkeen Allagui siirtyi synnyinkaupunkinsa seuraan Fortuna D\xc3\xbcsseldorfiin, jossa h\xc3\xa4n pelasi aina vuoteen 2002 asti. Sittemmin Allagui vietti viimeiset juniori vuodet Alemannia Aachenissa, josta h\xc3\xa4n siirtyi Belgiaan. Suurimmaksi osaksi Allagui pelasi RSC Anderlechtin junioreissa ja pelasi yhden ottelun edustusjoukkueessa. Tammikuussa 2007 h\xc3\xa4n siirtyi lainalle KSV Roeselareen, jossa Allagui pelasi 15 ottelua tehden niiss\xc3\xa4 kolme maalia. Kauden p\xc3\xa4\xc3\xa4tteeksi h\xc3\xa4n palasi takaisin Saksaan 2. Bundesligassa pelanneeseen Carl Zeiss Jenaan, jossa niin ik\xc3\xa4\xc3\xa4n pelasi 15 ottelua tehden kolme maalia.\n_START_SECTION_\nGreuther F\xc3\xbcrth\n_START_PARAGRAPH_\nSeuraavalla kaudella 2008\xe2\x80\x932009 Allagui siirtyi Greuther F\xc3\xbcrthiin, jossa h\xc3\xa4n teki l\xc3\xa4pimurtonsa tehden alkukaudella 13 liigaottelussa 11 maalia. Loppukausi meni heikommin Allaguin tehdess\xc3\xa4 vain nelj\xc3\xa4 maalia 21 ottelussa. Yhteens\xc3\xa4 h\xc3\xa4n onnistui maalinteossa 15 kertaa ollen 2. Bundesliigan maalitilaston nelj\xc3\xa4s. Allagui ilmoitti ennen uuden kauden alkua halustaan siirty\xc3\xa4 Bundesliiga seuraan, mutta p\xc3\xa4\xc3\xa4tti lopulta pelata kauden loppuun vanhassa seurassaan. H\xc3\xa4n onnistui kyseisell\xc3\xa4 kaudella tekem\xc3\xa4\xc3\xa4n 12 maalia 32 pelaamassaan ottelussa.\n_START_SECTION_\nMainz\n_START_PARAGRAPH_\nHein\xc3\xa4kuussa 2010 Allagui allekirjoitti kolmen vuoden sopimuksen Saksan p\xc3\xa4\xc3\xa4sarjassa pelaavan Mainzin kanssa. H\xc3\xa4n pelasi ensimm\xc3\xa4isen virallisen ottelunsa Mainzin paidassa Saksan Cupissa 15. elokuuta 2010 Ankarasporia vastaan. Ensimm\xc3\xa4isen Bundesliigaottelun Allagui pelasi 22. elokuuta 2010 Stuttgartia vastaan, jossa h\xc3\xa4n onnistui my\xc3\xb6s maalinteossa. Allaguin kauden toinen maali syntyi Bayern M\xc3\xbcnchenia vastaan, joka \xc3\xa4\xc3\xa4nestettiin Saksassa kuukauden maaliksi. 20. marraskuuta 2010 Allagui teki ensimm\xc3\xa4isen kerran Mainzille kaksi maalia yhdess\xc3\xa4 ottelussa Borussia M\xc3\xb6nchengladbachia vastaan. Kauden p\xc3\xa4\xc3\xa4tteeksi Allagui pelasi 28 ottelua, joissa h\xc3\xa4n onnistui maalinteossa kymmenen kertaa. Kauden viimeinen maali syntyi p\xc3\xa4\xc3\xa4t\xc3\xb6sottelussa St. Paulia vastaan.\n_START_SECTION_\nHertha Berlin\n_START_PARAGRAPH_\nHein\xc3\xa4kuussa 2012 Allagui siirtyi kahden miljoonan siirtosummalla 2. Bundesliigassa pelanneeseen Hertha Berliin, jonka kanssa h\xc3\xa4n allekirjoitti nelj\xc3\xa4n vuoden sopimuksen. Allagui onnistui heti maalinteossa avausottelussa Paderbornia vastaan elokuussa 2012. Toinen maali syntyi puolestaan jo kolmannessa ottelussa Jahn Regensburgia vastaan. Sittemmin Allaguin maalinteko j\xc3\xa4i v\xc3\xa4h\xc3\xa4lle ja h\xc3\xa4n teki lopulta kauden p\xc3\xa4\xc3\xa4tteeksi kuusi maalia. Hertha Berlin kuitenkin voitti 2. Bundesliigan mestaruuden ja nousi n\xc3\xa4in kauden p\xc3\xa4\xc3\xa4tteeksi Bundesliigaan._NEWLINE_Kaudella 2013\xe2\x80\x932014 Allagui teki Bundesliigassa yhdeks\xc3\xa4n maalia pelaamissaan 29 ottelussa. H\xc3\xa4n teki heti avausottelussa Eintracht Frankfurtia vastaan kaksi maalia, kun Hertha Berlin voitti ottelun maalein 6\xe2\x80\x931. Allagui onnistui maalinteossa my\xc3\xb6s seuraavassa ottelussa N\xc3\xbcrnbergi\xc3\xa4 vastaan. Allagui teki kaksi maalia my\xc3\xb6s entist\xc3\xa4 seuraansa Mainzia vastaan._NEWLINE_Kaudeksi 2014\xe2\x80\x932015 Allagui siirtyi lainasopimuksella takaisin Mainziin.\n_START_SECTION_\nMaajoukkueura\n_START_PARAGRAPH_\nAllagui pelasi ensimm\xc3\xa4isen maaottelunsa 19. marraskuuta 2008 Ghanaa vastaan, kun Tunisian p\xc3\xa4\xc3\xa4valmentaja Humberto Coelho nimesi h\xc3\xa4net joukkueen vahvuuteen. Ensimm\xc3\xa4isen maalinsa h\xc3\xa4n teki toisessa maaottelussaan 28. toukokuuta 2009 Sudania vastaan. My\xc3\xb6s toisen maalinsa h\xc3\xa4n teki Sudania vastaan 20. kes\xc3\xa4kuuta 2010.\n_START_SECTION_\nAfrikan-mestaruuskisat 2012\n_START_PARAGRAPH_\nAllagui pelasi ensimm\xc3\xa4iset arvokisansa Tunisian paidassa vuoden 2012 Afrikan-mestaruuskisoissa. Allagui pelasi avauksessa avausottelussa Marokkoa vastaan. Sittemmin h\xc3\xa4n pelasi vaihtopelaajan roolissa alkulohkon kahdessa viimeisess\xc3\xa4 peliss\xc3\xa4. Tunisian kisat p\xc3\xa4\xc3\xa4ttyiv\xc3\xa4t puoliv\xc3\xa4lieriin Ghanaa vastaan.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nAllagui syntyi D\xc3\xbcsseldorfissa tunisialaisille vanhemmille Mounira ja Lassad "Leggi" Allaguille. H\xc3\xa4nen is\xc3\xa4ns\xc3\xa4 omistaa D\xc3\xbcsseldorfissa ravintolan Bellini\'s.'